Diari Oficial de la Generalitat Valenciana


Sumari del DOGV 3639, del 03-12-1999 (1999/9970)

ORDRE de 15 d'octubre de 1999, de la Conselleria de Cultura, Educació i Ciència, per la qual s'autoritza l'Escola de l'Empresa de València (GIEM) per a impartir els ensenyaments, segons el sistema educatiu vigent al Regne Unit, no homologats acadèmicament amb els títols universitaris del sistema educatiu espanyol.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3639

Data del DOGV
:   03-12-1999

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1999/9970


Data del document
:   15-10-1999

Organisme emissor
:   Conselleria de Cultura, Educació i Ciència

Tipus de document
:   Ordre

Descriptors 

:   * València
    * ensenyament privat

ORDRE de 15 d'octubre de 1999, de la Conselleria de Cultura, Educació i Ciència, per la qual s'autoritza l'Escola de l'Empresa de València (GIEM) per a impartir els ensenyaments, segons el sistema educatiu vigent al Regne Unit, no homologats acadèmicament amb els títols universitaris del sistema educatiu espanyol. [1999/M9970]
  
El senyor Francisco Santacreu Casamayor, en qualitat de titular del centre Escuela de la Empresa (GIEM), ha sol·licitat autorització d'obertura del centre estranger per a impartir ensenyaments que conduiran a obtindre els títols de Diploma in Business Administration i Bachelor of Sciencies in Business Administration, d'acord amb el sistema educatiu vigent al Regne Unit, i ha aportat la documentació corresponent.
  
El Ministeri d'Afers Estrangers emet un informe favorable sobre la citada autorització basada en el principi de reciprocitat, d'acord amb l'article 18.2 del Reial Decret 557/1991, de 12 d'abril, sobre creació i reconeixement d'universitats i centres universitaris.
  
El citat Reial Decret 557/1991, de 12 d'abril, en l'àmbit d'aplicació contempla l'establiment a Espanya de centres estrangers que impartixen ensenyaments de nivell universitari, segons els sistemes educatius vigents en altres països i l'Ordre del Ministeri d'Educació i Ciència de 26 de maig de 1993, desenrotlla el procediment d'autorització dels ensenyaments i de centres universitaris estrangers no adscrits a les universitats públiques.
  
Per tot allò,
  
ORDENE
  
Primer
  
Autoritzar Escuela de la Empresa (GIEM), per a implantar i posar en funcionament els ensenyaments que conduiran a obtindre els títols Diploma in Business Administration i Bachelor of Sciencies in Business Administration, d'acord amb el sistema educatiu vigent al Regne Unit, i que no conduiran a obtenir títols homologats amb els títols del sistema educatiu espanyol.
  
Segon
  
El centre que s'autoritza, té el domicili a València, en el carrer de Ramón Gordillo, número 7, amb una capacitat de 100 alumnes.
  
Tercer
  
Segons els acords subscrits entre l'entitat Escuela de la Empresa (GIEM) i la University of Wales del Regne Unit, els estudis autoritzats estan reconeguts i tindran plena validesa acadèmica en aquell país.
  
L'autorització no comporta, per si, el dret a l'homologació automàtica a Espanya dels estudis que s'impartiran en els dits centres. Per a l'homologació, si s'escau, de les titulacions corresponents s'ajustarà al que disposa la normativa general sobre homologació de títols estrangers d'educació superior.
  
Quart
  
L'entitat Escola de l'Empresa (GIEM), haurà de mantindre en funcionament els programes d'estudis autoritzats, com a mínim durant el període necessari que permetrà finalitzar els estudis als alumnes matriculats en estos ensenyaments amb aprofitament normal.
  
D'esta manera, el titular d'Escuela de la Empresa (GIEM), haurà de sol·licitar a la Conselleria de Cultura, Educació i Ciència l'autorització per a realitzar qualsevol modificació que afecte les condicions essencials de la present sol·licitud.
  
Quint
  
El centre quedarà sotmés, pel que fa al sistema educatiu, a la inspecció dels corresponents poders públics, per a la qual cosa, la Conselleria de Cultura, Educació i Ciència realitzarà les inspeccions escaients, a fi de comprovar el compliment dels compromisos adquirits per part del titular del centre i les condicions que per a l'obertura establix la normativa vigent. Per a este fi, l'entitat Escuela de la Empresa (GIEM), col·laborarà amb la Conselleria de Cultura, Educació i Ciència en la tasca d'inspecció, i facilitarà l'accés a les instal·lacions i a tota la documentació que siga requerida.
  
Sisé
  
Si posteriorment al començament de l'activitat docent, la Conselleria de Cultura, Educació i Ciència, estimara, per part de l'entitat Escola de l'Empresa (GIEM), l'incompliment de l'Ordenament Jurídic vigent, i especialment del Reial Decret 557/1991, de 12 d'abril i l'Ordre Ministerial de 26 de maig de 1993, que la desplega, o dels compromisos adquirits en l'expedient de sol·licitud d'autorització, es requerirà l'entitat per esmenar la situació en temps i en forma. Passat el termini concedit, sense ser atés el requeriment, després de l'audiència de l'entitat, la Conselleria de Cultura, Educació i Ciència, podrà incoar expedient de revocació de l'autorització.
  
Seté
  
El cessament voluntari de les activitats per part de l'entitat autoritzada requerirà autorització de la Conselleria de Cultura, Educació i Ciència, que es concedirà sempre que es respecte el compromís a què fa referència la disposició quarta de la present ordre.
  
DISPOSICIONS FINALS
  
Primera
  
La present ordre entrarà en vigor l'endemà de la publicació en el Diari Oficial de la Generalitat Valenciana.
  
Segona
  
D'acord amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei Reguladora de la Jurisdicció Contenciosa Administrativa, la present ordre que posa fi a la via administrativa, es podrà recórrer potestativament en reposició o bé plantejar directament el recurs contenciós administratiu, en els terminis i davant els òrgans que s'indiquen tot seguit:
  
a) El recurs de reposició s'haurà d'interposar davant el conseller de Cultura, Educació i Ciència, en el termini d'un mes comptador des de l'endemà de la present publicació.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos comptadors des de l'endemà de la present publicació.
  
València, 15 d'octubre de 1999
  
El conseller de Cultura, Educació I Ciència,